《赋得秋色墙头数点山》
清代·戴津

试看三秋色，墙头隐碧山。几层疏密处，数点有无间。

户外罗青髻，窗前列翠环。苍茫多远势，明净露妆颜。

不俟开门见，偏宜绕壁环。岩腰云自出，谷口鸟初还。

泊尔天机造，悠然物态闲。圣朝烟景丽，杖策快登攀。

作者简介：戴津（1812-？）字星槎，号观阔，青县戴庄子人，增广贡生，道光二十年（1840）恩科举人。青县《戴氏族谱》录其试帖诗一首。